Hvitbukhavørn

Hvitbukhavørn (Haliaeetus leucogaster) er en dagaktiv rovfugl tilhørende haukefamilien. Den ble taksonomisk beskrevet første gang i 1788 av Johann Friedrich Gmelin, er nært beslektet med brunhavørn, og begge artene beskrives noen ganger som en superart. Som fullvoksen beskrives hvitbukhavørnen som en distinkt fugleart med sitt hvite hode, bryst, vingefjær og stjert. Oversiden er skifergrå, og de sorte underfjærende står i kontrast mot de hvite vingefjærene. Stjerten er kort og kileformet, som hos alle havørn. Den er forholdsvis smal og langhalset, med lite hode og brede vinger. Som hos de fleste rovfuglarter er hunnen større enn hannen, og kan være 90 cm lange med et vingespenn på inntil 2,2 meter, og veie 4,5 kg. Ikke fullvoksne fugler har brun fjærdrakt som blir gradvis hvitere gjennom hamskifte, og anlegger fjærdrakt som voksen ved en alder på fem til seks år. Dens rop er som høylytte gåseskrik.

Hvitbukhavørn lever i India, Sri Lanka, Sørøst-Asia og Australia, langs kystlinjer og større vassdrag. Den hekker og jakter i nærheten av vann, og fisk utgjør om lag halvparten av dens føde. Hvitbukhavørn er revirhavende, og danner monogame par. Den spiser også åtsler og en rekke ulike dyr. Den globale populasjonen av hvitbukhavørn kategoriseres som livskraftig, men den har blitt redusert i deler av Sørøst-Asia, som i Thailand, og også i det sørøstlige Australia. Den er kategorisert som truet i Victoria, og som sårbar i Sør-Australia og Tasmania. Den største trusselen mot arten er menneskelig aktivitet, både i form av forstyrrelser i hekketiden og avvirkning av egnede trær til reder. Hvitbukhavørnen  er hellig for urbefolkningen i enkelte deler av Australia, og er omtalt i sagn over hele sitt utbredelsesområde.

 Utbredelse 
Arten finnes i Australia, Bangladesh, Brunei, Filippinene, Hongkong, India (Andamanene), Indonesia, Kambodsja, Kina, Laos, Malaysia, Myanmar, Papua Ny-Guinea, Singapore, Sri Lanka, Taiwan, Thailand, Øst-Timor, Vietnam og Øst-Timor.

 Referanser 

 Eksterne lenker 


Kategori:Haukefugler
Kategori:Livskraftige arter på IUCNs rødliste
Kategori:Sørøst-Asias fugler
Kategori:Australias fugler
Kategori:Bangladeshs fugler
Kategori:Bruneis fugler
Kategori:Hongkongs fugler
Kategori:Indias fugler
Kategori:Andamanene og Nikobarene
Kategori:Indonesias fugler
Kategori:Kambodsjas fugler
Kategori:Kinas fugler
Kategori:Laos' fugler
Kategori:Malaysias fugler
Kategori:Myanmars fugler
Kategori:Papua Ny-Guineas fugler
Kategori:Filippinenes fugler
Kategori:Singapores fugler
Kategori:Sri Lankas fugler
Kategori:Taiwans fugler
Kategori:Thailands fugler
Kategori:Øst-Timors fugler
Kategori:Vietnams fugler
Kategori:Fugler formelt beskrevet i 1788
Kategori:Takson navngitt av Johann Friedrich Gmelin